נתחיל מקישור המקלדת למחשב שולחני רגיל. רוב הדגמים מאפשרים פשוט להתחבר למחשב ולהתחיל לעבוד – זה אומר שהמחשב מזהה את המקלדת באופן מיידי בלי שתצטרכו לשבת שעתיים ולשחק עם מיליון הגדרות שונות. ברגע שאתם מכניסים את המשדר הקטן לשקע ה-USB, אמור להופיע חלון קופץ בפינה הימנית של המסך שצריך לבשר לכם על קישור המקלדת למחשב שלכם. תלחצו על ההודעה הזאת והתהליך ייצא לדרך. כל הסיפור הזה לוקח 10-15 שניות (בחיבור הראשוני) והמקלדת מתחברת למחשב באופן אוטומטי בלי שתצטרכו לעבוד קשה.
אם משהו השתבש ונתקלתם בבעיות לא צפויות, לא צריך להיבהל. תוכלו לקשר בין המקלדת למחשב בדרך אחרת: תפתחו את מרכז העכבר ולוח המקשים במערכת ההפעלה ווינדוס (תוכלו להשתמש בשדה החיפוש בתוך תפריט התחל). אם הדגם שלכם פועל באמצעות קישוריות Bluetooth ולא בעזרת משדר תדר רדיו, תבצעו את הצעדים הנדרשים באשף ההתקנה של התקן הבלוטות’ במחשב.
מחשב Mac: חברת Apple הטמיעה קישוריות Bluetooth מובנית בכל המכשירים האלחוטיים שלה, ככה שתהליך ההתקנה יהיה הרבה יותר פשוט וברור. זה לא משנה אם אתם מנסים לקשר את המקלדת למכשיר ה-iPad או למחשב Mac שולחני, תוכלו להשתמש בהתקן ה-Bluetooth המובנה של אפל. תקליקו על תפריט העדפות ה-Bluetooth ותתחילו בתהליך הקישור. תוודאו שהמקלדת מופעלת וניתנת לגילוי ומחשב ה-Mac שלכם יתחיל בסריקה ויתחבר אליה. אם יש לכם מכשירי Apple אלחוטיים מיושנים יותר, תעברו על מדריך ההתקנה של Apple שמפרט את כל הצעדים הנדרשים.